
α. Η απόφαση του παραγωγού θα εξαρτηθεί από το μέγεθος και τη σύνθεση της γεωργικής οικογένειάς του η οποία θα εργασθεί στη γεωργική εκμετάλλευση. Η οικογένειά του είναι ολιγομελής και επομένως δεν διαθέτει πολλά εργατικά χέρια. Μια ολιγομελής οικογένεια προτιμά να ασχοληθεί με λίγους κλάδους και μάλιστα με κλάδους που δεν απαιτούν πολλή εργασία, όπως είναι το βαμβάκι, αφού σ’ αυτούς τους κλάδους έχει προχωρήσει σήμερα η πλήρης εκμηχάνιση που περιόρισε (υποκατέστησε) τις ανάγκες σε ανθρώπινη εργασία. Επίσης, στην οικογένεια υπερισχύει το ανδρικό φύλο. Όπου υπερισχύει το ανδρικό φύλο, φαίνεται να προτιμώνται κλάδοι παραγωγής που χρησιμοποιούν πολλά γεωργικά μηχανήματα (που συνηθίζεται να χειρίζονται οι άνδρες παρά οι γυναίκες), όπως π.χ. το βαμβάκι. Επομένως θα προτιμήσει να καλλιεργήσει βαμβάκι και όχι κηπευτικά.

β. Οι δαπάνες εδάφους είναι: 
1. το ενοίκιο του ιδιόκτητου εδάφους ή τεκμαρτό ενοίκιο.
 Οι δαπάνες εργασίας είναι: 
1. η αμοιβή της εργασίας του ιδιοκτήτη και του γιου του (τεκμαρτή ή υπολογιζόμενη).
2. η αμοιβή της εργασίας του εποχικού εργάτη (πραγματική ή καταβαλλόμενη ή ξένη).

γ. Σε μικρές γεωργικές εκμεταλλεύσεις οικογενειακής μορφής, ο γεωργός είναι ο ίδιος και καλλιεργητής και διευθύνων. Επομένως στην παραπάνω γεωργική εκμετάλλευση, ο ιδιοκτήτης γεωργός εκτός από χειρωνακτική (εκτελούσα) εργασία, προσφέρει και διευθύνουσα εργασία (ή πνευματική εργασία). 

